Miss World 1994

Ang **Miss World 1994** ay ang ika-44 na edisyon ng Miss World *pageant*, na ginanap sa Sun City, Timog Aprika noong 19 Nobyembre 1994.

Pagkatapos ng kompetisyon, kinoronahan ni Lisa Hanna ng Hamayka si Aishwarya Rai ng Indiya bilang Miss World 1994. Ito ang pangalawang beses na nanalo ang Indiya bilang Miss World. Nagtapos bilang first runner-up si Basetsana Makgalemele ng Timog Aprika, habang nagtapos bilang second runner-up si Irene Ferreira ng Beneswela. 

Mga kandidata mula sa walumpu't-pitong bansa at teritoryo ang lumahok sa kompetisyong ito. Pinangunahan nina Richard Steinmetz, Suanne Braun, at Bronson Pinchot ang kompetisyon. 

Noong Disyembre 2014, sa kasagsagan ng Miss World 2014, pinangaralan ng Miss World Organization ang Lifetime Beauty with a Purpose Award kay Rai para sa kanyang mga makataong gawain mula noong nanalo siya bilang Miss World. 

## Kasaysayan 
thumb|250x250px|Sun City, ang lokasyon ng Miss World 1994

### Lokasyon at petsa 
Matapos maganap ang Miss World 1992 sa Sun City, nilagdaan ng mga Morley ang isang kontrata sa Sun International upang idaos muli ang kompetisyon sa Palace of the Lost City sa Sun City sa susunod na tatlong taon. Dahil dito, magaganap muli sa Sun City ang kompetisyon hanggang sa taong 1995.

### Pagpili ng mga kalahok 
Ang mga kalahok mula sa walumpu't-pitong bansa at teritoryo ay napili upang lumahok sa kompetisyon. Tatlong kandidata ang nailuklok matapos ang pag-urong ng orihinal na kalahok.

##### Mga pagpalit 
Dapat sanang lalahok si Miss France 1994 Valerie Claisse sa edisyon ito, ngunit siya ay pinalitan ng kanyang *second runner-up* na si Radiah Latidine dahil sa hindi isiniwalat na dahilan. Hindi rin sumali ang *second runner-up* ng Miss Korea 1993 na si Young-ah Kim, at siya ay pinalitan ng *third runner-up* na si Chae Yeon-hee. Iniluklok si Yulia Alekseeva bilang kandidata ng Rusya sa edisyong ito, ngunit hindi ito tinanggap ng organisasyon dahil hindi ito opisyal na may-hawak ng titulo ng Miss Russia. Dahil dito, iniluklok ang *first runner-up* ng Miss Russia 1993 na si Anna Malova upang lumahok sa edisyong ito.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Bangglades, Estonya, at Tsina sa edisyong ito. Bumalik sa edisyong ito ang mga bansang Tansaniya na huling sumali noong 1967; Botswana na huling sumali noong 1974; Santa Lucia na huling sumali noong 1975, Tahiti na huling sumali noong 1985; San Vicente at ang Granadinas na huling sumali noong 1989; Peru na huling sumali noong 1990; Gana at Kenya na huling sumali noong 1991; at Rumanya, Seykelas, Ukranya, at Unggarya na huling sumali noong 1992.

Hindi sumali ang mga bansang Aruba, Bermuda, El Salvador, Honduras, Litwanya, Malta, Namibya, Uganda, at Urugway sa edisyong ito. Hindi nakasali sina Jurga Tautkutė ng Litwanya at Ruby Rana ng Nepal dahil sa problema sa pananalapi. Hindi sumali si Grace Vanessa Mungoma ng Uganda dahil sa hindi isiniwalat na dahilan. Hindi sumali ang mga bansang Aruba, Bermuda, El Salvador, Honduras, Malta, Namibya, at Urugway sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1988, sampung *semi-finalist* ang napili sa pamamagitan ng mga paunang aktibidad at mga *personal interview*. Lumahok sa *beachwear competition* at *evening gown competition* ang sampung mga *semi-finalist.* Pagkatapos nito ay pinili ang limang pinalista, at kalaunan ay napili ang limang pinalista na sumabak sa *final interview*.

### Komite sa pagpili 
* Iman – Internasyonal na *supermodel* na may pinagmulang Somali
* Charles Dance – Ingles na aktor 
* Eileen Ford – May-ari at tagapagtatag ng Ford Modeling Agency
* Andrés García – Mehikanong aktor
* Katherine Kelly Lang – Amerikanang aktres sa *soap opera* na *The Bold and the Beautiful*
* Patrick Lichfield – Ingles na litratista
* Tony Leung Ka-Fai – Aktor mula sa Hong Kong
* Eric Morley – Tagapagtatag ng Miss World
* Ron Moss – Amerikanong aktor sa *soap opera* na *The Bold and the Beautiful*
* Zinzi Mandela Hlongwane – Manunulat, anak ng Pangulo ng Timog Aprika
* Marsha Rae Ratcliffe – Aktres, kinatawan ng Variety Club International

## Mga kandidata 
Walumpu't-pitong kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:Miss World